stanford-oval/wikipedia huggingface dataset:
Brooke Logan
Hahmon suhteet muihin hahmoihin > Nick Marone

Petyttyään suhteessaan Ridgeen, Brooke alkoi tapailla uutta miestä kaupungissa, Dominick "Nick" Payneä. Silloin ei kuitenkaan tiedetty Nickin olevan Ridgen velipuoli, kummallakin kun oli sama isä Massimo Marone. Brooke palasi Ridgen luokse, mutta lämpimät suhteet Nickiin säilyivät. Kun Brooke luuli Ridgen joutuneen Sheila Carterin murhaamaksi, šokissa ollut Brooke makasi Nickin kanssa huomaten vähän ajan päästä olevansa raskaana. Tälläkin kertaa isän henkilöllisyys oli epävarma. Monien vaiheiden jälkeen Ridge lopulta paljastui syntyneen poikalapsen isäksi ja poika sai nimeksään Ridge Junior eli R.J. Nick väistyi syrjään ja ajautui lopulta naimisiin Brooken tyttären Bridgetin kanssa. Samoihin aikoihin Ridgen ja Brooken suhde ajautui karille Ridgen vaimon, Taylorin noustessa kuolleista.(Luultiin kuolleen, oli siepattu.) Myös Nickin ja Brooken suhde alkoi uudestaan lämmetä. Bridget oli kuitenkin tullut raskaaksi Nickille, joten Brooken ja Nickin oli kestettävä eronsa. Lopulta Bridget kuitenkin menetti lapsensa ja päätti antaa Nickille takaisin vapautensa jotta tämä pystyi olemaan todellisen elämänrakkautensa, Brooken kanssa. Nick ja Brooke menivätkin naimisiin ja avio-onni kukoisti, kunnes Nick päätyi sänkyyn Bridgetin kanssa. Bridget huomasi olevansa raskaana, eikä Nickin auttanut kun tunnustaa Brookelle. Tunnustus vei parin avioliiton kriisiin. Viimeinen niitti oli kun Nick kaappasi Forresterien muotitalon itselleen ja sen jälkeen Brooke jätti Nickin ja palasi takaisin Ridgen luokse.
Hahmon suhteet muihin hahmoihin > Stephanie Forrester

Brooke oli Stephanien ikivanhan vihollisen, Beth Loganin tytär. Brooke ja Stephanie eivät ole koskaan oikein tulleet toimeen ja vuosien varrella vihamiehet ovat tapelleet lukemattomia kertoja. Stephanie ei ole koskaan pystynyt hyväksymään Brooken suhteita kehenkään Forrestereiden miehiin. Kun Brooke valtasi 51% Forrestereiden muotitalosta, sai Stephanie lisää vihanaiheita. Lopulta Stephanie sai kuitenkin Brooken syrjäytettyä Forrestereiden johdosta, mutta ei senkään jälkeen hyväksynyt Brooken ja Ridgen suhdetta. Kuitenkin Ridgen saadessa sydänkohtauksen raivostuttuaan Stephanielle Brooken kohtelusta, matriarkan mieli muuttui ja hänestä tuli Brooken ja Ridgen avioliiton kiihkeä ajaja. Hyväntahdoneleenä hän luovutti Brookelle takaisin Forresterin muotitalon johtajuuden. Stephanien mieli kuitenkin muuttui jälleen Brooken mennessä naimisiin Nickin kanssa. Stephanie vaati Brookea palauttamaan johtajuuden, hän kun ei enää kuulunut Forresterien perheeseen. Brooke kieltäytyi antamasta osake-enemmistöä takaisin ja niin Stephanie menetti uudestaan Forrester Creationsin Brookelle.
Burgundit

Burgundien kuningaskunta 443–476.
Burgundit olivat itägermaaneihin kuuluva kansa, joka on saattanut alun perin olla kotoisin Skandinaviasta. Heidän alkuperäinen kotimaansa oli Itämeren etelärannoilla, ja Bornholmin saari on saanut nimensä heidän mukaansa. He muuttivat 100-luvulla Veikselin jokilaaksoon. Gepidit kuitenkin ahdistelivat burgundeja ja pakottivat nämä muuttamaan länteen Rooman valtakunnan rajoille. Vuonna 406 burgundit tunkeutuivat vandaalien ja alaanien jäljessä Galliaan ja perustivat ensimmäisen voimakkaan kuningaskuntansa, joka laajentui 400-luvulla Reinin länsirannoille ja Geneve-järven lähistölle. He saivat sittemmin myös Rooman foederatin aseman.
Aluksi Rooma koki burgundit uhaksi ja onnistui yllyttämään hunnit burgundien kimppuun. Hunnit hävittivätkin burgundien valtakunnan. Nämä tapahtumat innoittivat sittemmin Nibelungein laulun sepittäjiä.
Roomalainen sotapäällikkö Aëtius antoi 440-luvulla burgundeille luvan asettua Rhônen yläjuoksulle. Burgundit myös olivat Aëtiuksen liittolaisina Katalaunien kenttien taistelussa.
Länsi-Rooman heikentyessä 400-luvun loppupuoliskolla burgundit laajensivat alueitaan, ja ottivat pääkaupungikseen Lyonin. Tämä burgundien toinen valtakunta saavutti huippunsa kristityn kuningas Gundobadin aikana. Hän kokosi burgundien lait kahdeksi lakikokoelmaksi, burgundeja koskevaksi Lex Gundobadaksi ja gallialais-roomalaisia alamaisia koskevaksi Lex Romana Burgundionumiksi. Vuonna 500 saalilaiset frankit hyökkäsivät kuninkaansa Klodvigin johdolla burgundien valtakuntaan. Seuraavina vuosikymmeninä frankit hyökkäilivät toistuvasti burgundien kimppuun. Lopullisen tappion burgundit kärsivät 534 ja heidän valtakuntansa liitettiin frankkien valtakuntaan.
Burgundit antoivat nimen myöhemmälle Burgundin herttuakunnalle ja alueelle.
Burgundien kuninkaat

Gebicca
Gundomar I
Giselher
Gunther
Gunderik
Gundobad
Godegisel
Kilperik
Godomar
Sigismund
Godomar II
Calvary Episcopal Church (Cincinnati)

Calvary Episcopal Church
Calvary Episcopal Church on episkopaalinen kirkkorakennus Cincinnatissa Ohiossa, joka liitettiin vuonna 1980 Kansallisten historiallisten paikkojen rekisteriin. Kirkon suunnitteli William Tinsley ja se rakennettiin vuosina 1866-67.
Aiheesta muualla

Calvary Episcopal Church
Kuva noin vuodelta 1910
Brian Schatz

| Brian Schatz |
| --- | --- |

Yhdysvaltain senaattori Havaijilta
 2012-12-2626. joulukuuta 2012– Yhdessä Mazie Hironon kanssa  
Edeltäjä:  Daniel Inouye
Havaijin 11. varakuvernööri
 6. joulukuuta 2010 – 26. joulukuuta 2012  
Kuvernööri:  Neil Abercrombie
Edeltäjä:  Duke Aiona
Seuraaja:  Shan Tsutsui
Henkilötiedot
Syntynyt: 20. lokakuuta 1972 (ikä 51)  Ann Arbor, Michigan, USA
Kansalaisuus:   yhdysvaltalainen
Ammatti:  poliitikko
Puoliso:  Linda Kwok Kai Yun
Lapset:  2
Tiedot
Puolue:  demokraatit
Koulutus:  Pomono College (BA)
Uskonto:  juutalaisuus
 Nimikirjoitus
Aiheesta muualla
www.schatz.senate.gov
Brian Emanuel Schatz (s. 20. lokakuuta 1972 Ann Arbor, Washtenawin piirikunta, Michigan) on yhdysvaltalainen poliitikko. Hän on toiminut joulukuusta 2012 lähtien Havaijin edustajana Yhdysvaltain senaatissa, jossa hänen nykyinen kautensa päättyy tammikuussa 2023. Schatz valittiin senaattiin alun perin virassa kuolleen Daniel Inouyen tilalle.
Tausta ja yksityiselämä

Schatz syntyi Michiganissa, mutta hänen perheensä muutti Havaijille Schatzin ollessa vain 2-vuotias. Schatz opiskeli Pomona Collegessa, josta hän valmistui kandidaatiksi vuonna 1994 ja työskenteli valmistumisensa jälkeen opettajana Opintojensa aikana Schatz opiskeli vaihto-oppilaana Keniassa. Vuosina 2002–2010 hän työskenteli Helping Hands Hawaii -nimisen järjestön toiminnanjohtajana.
Schatz on naimisissa Linda Kwok Kai Yunin kanssa. Parilla on kaksi lasta.
Poliittinen ura

Politiikassa Schatz toimi vuosina 1998–2006 Havaijin osavaltion edustajainhuoneessa ja 2010–12 Havaijin varakuvernöörinä. Lisäksi hän oli vuosina 2008–11 demokraattisen puolueen Havaijin osavaltion puheenjohtaja.
Vuonna 2006 ilmoittautui yhtenä ensimmäisten joukossa Barack Obaman vaalikampanjan tukijoiksi, ja oli mukana perustamassa presidentinvaalikampanjan Havaijin osastoa.
Varakuvernööriksi Schatz valittiin vuonna 2010.
Kun senaattori Daniel Inouye kuoli kesken kauden joulukuussa 2012, hän pyysi kuvernööri Neil Abercrombieta nimittämään Colleen Hanabusan senaattoriksi loppukauden ajaksi. Abercrombie päätyi kuitenkin nimittämään varakuvernööri Schatzin senaattoriksi. Vuonna 2014 Schatz asettui ehdokkaaksi senaatin erikoisvaaleissa ja voitti. Vuonna 2016 hän asettui jälleen ehdolle ja tuli ensimmäistä kertaa valituksi kokonaiselle kuusivuotiskaudelle senaattiin. Senaattorina Schatz on istunut mm. intiaanien asioiden valiokunnassa ja edustanut havaijilaisia.
Aiheesta muualla

Brian Schatzin kotisivut (englanniksi)
Charley Winner

Charley Winner (s. 2. heinäkuuta 1924) on yhdysvaltalainen amerikkalaisen jalkapallon valmentaja. Hän syntyi Somervillessä, New Jerseyssä, ja palveli toisessa maailmansodassa.
Palvelusta vapauduttuaan Winner pelasi Washington-yliopistolla St. Louisissa. Parhaiten hänet kuitenkin muistetaan St. Louis Cardinalsin (1966–1970) ja New York Jetsin (1974–1975) päävalmentajana. Hän toimi myös avustavana valmentajana.
Brian Setzer

Brian Setzer esiintymässä vuonna 2004.
Brian Setzer (s. 10. huhtikuuta 1959 New York, Yhdysvallat) on yhdysvaltalainen muusikko.
Setzerin tunnetuin yhtye on vuonna 1979 perustettu ja 1980-luvulla  pinnalle noussut rockabilly-yhtye Stray Cats. Viime vuosinamilloin? jälleen vahvasti esillä ollut yhtye on esiintynyt ja levyttänyt aina näihin päiviin asti tasaisin väliajoin.
1990-luvun jälkipuolella ja 2000-luvulla Setzerin tunnetuin ja suurin yhtye on ollut Brian Setzer Orchestra, kahdeksastatoista soittajasta koostuva big band, jossa Setzer laulaa ja soittaa kitaraa. Hän käyttää Gretsch-merkkisiä kitaroita. Gretschillä on oma Setzer-mallisto.
Setzer esiintyy myös yksin ja levyttää myös soololevyjä.
Setzer on esiintynyt lukuisia kertoja Suomessa useilla eri kokoonpanoilla, muun muassa vuosina 1997, 2009 ja 2016 Pori Jazzissa isolla orkesterillaan. Setzer muistaa mainita Suomen-keikoillaan, että Stray Cats sai ensimmäisen kultalevynsä Suomessa.
Albumeita

1986 The Knife Feels Like Justice / Brian Setzer
1988 Live Nude Guitars / Brian Setzer
1988 Live Nude Guitars [Japan] / Brian Setzer
1994 Brian Setzer Orchestra / Brian Setzer Orchestra
1996 Guitar Slinger / Brian Setzer Orchestra
1998 Dirty Boogie / Brian Setzer Orchestra
1998 Rockin' by Myself / Brian Setzer
2000 Vavoom! / Brian Setzer Orchestra
2000 Vavoom! [Japan Bonus Tracks] / Brian Setzer Orchestra
2001 Ignition! / Brian Setzer '68 Comeback Special
2001 Ignition! [Japan Bonus Tracks] / Brian Setzer '68 Comeback Special
2001 Jumpin' East of Java: Live in Japan / Brian Setzer Orchestra
2002 Boogie Woogie Christmas / Brian Setzer Orchestra
2002 Christmas Album
2002 Christmas Album [Japan Bonus Track]
2002 Guitar Slinger: Complete [Japan Bonus Tracks] / Brian Setzer Orchestra
2003 Nitro Burnin' Funny Daddy [Bonus CD] / Brian Setzer
2004 Boogie Woogie Christmas [Bonus Tracks] / Brian Setzer Orchestra
2004 Very Best of the BSO Live / Brian Setzer Orchestra
2005 Dig That Crazy Christmas / Brian Setzer Orchestra
2005 Dig That Crazy Christmas [Japan Bonus Track] / Brian Setzer Orchestra
2005 Rockabilly Riot, Vol. 1: A Tribute to Sun Records / Brian Setzer
2006   13 / Brian Setzer
2007 Wolfgang's Big Night Out / Brian Setzer Orchestra. Rockabilly- ja swingversioita taidemusiikin tunnetuista sävellyksistä.
2008 The Best of Collection - Christmas Rocks! / Brian Setzer Orchestra
2008 The Ultimate Christmas Collection [CD + DVD] / Brian Setzer Orchestra
2009 Songs from Lonely Avenue / Brian Setzer Orchestra
2010 Don't Mess with a Big Band [live] / Brian Setzer Orchestra
2011  Setzer Goes Instru-MENTAL! Brian Setzer
2014 Rockabilly Riot! All Original / Brian Setzer
2021 Gotta Have the Rumble
2023 The Devil Always Collects
Singlet

1986 The Knife Feels Like Justice / Brian Setzer
Aiheesta muualla

Virallinen sivusto
Surfdog Music Player (Arkistoitu – Internet Archive) Surfdog-levy-yhtiön artistien musiikkia online, mm. Brian Setzer.
Calvertin piirikunta

Calvertin piirikunta (engl. Calvert County) on Yhdysvaltojen Marylandin osavaltiossa sijaitseva piirikunta. Sen väkiluku oli 92 525 vuonna 2019. Piirikunnan hallintokeskus on Prince Frederickin kunnallishallinnoton alue. Piirikunta on perustettu vuonna 1654.
Aiheesta muualla

Kuvia tai muita tiedostoja aiheesta Calvertin piirikunta Wikimedia Commonsissa
Buick Enclave

| Buick Enclave |
| --- | --- |

Valmistustiedot
Valmistusmaa:   Yhdysvallat  Kiina
Valmistaja:  Buick
Konserni:  General Motors
Valmistusvuodet:  2007–
Korimalli:  5-ovinen crossover
Luokka:  J-segmentti
Edeltäjä:  Chevrolet TrailBlazer EXT Chevrolet Uplander Chevrolet HHR Saturn Outlook
Teknisesti samankaltaisia:  GMC Acadia Chevrolet Traverse Saturn Outlook
Toisen sukupolven Enclave takaa.
Buick Enclave on crossover-tyyppinen henkilöauto, joka esiteltiin 2007. General Motors valmistaa autoa Buick-brändin alla.
Sukupolvet

Ensimmäinen sukupolvi
Ensimmäisen sukupolven facelift
Toinen sukupolvi
Myyntiluvut

| Vuodet | Myyntiluvut Yhdysvalloissa |
| --- | --- |
2007: 29 286
2008: 44 706
2009: 43 150
2010: 55 426
2011: 58 392
2012: 56 703
2013: 60 534
2014: 62 300
2015: 62 081
2016: 52 028
Cissa (Sussexin kuningas)

Cissa oli Sussexin kuningas 500-luvun alussa. Anglosaksien kronikka kertoo, että saksipäällikkö Ælle nousi maihin Cymenesorassa lähellä Selsey Billiä vuonna 477 yhdessä kolmen poikansa Cymenin, Wlencingin ja Cissan kanssa. Kronikan mukaan Ælle ja hänen poikansa Cissa teurastivat kokonaisen brittien varuskunnan roomalaisten perustamassa Anderidan linnoituksessa vuonna 491. Ælle oli Sussexin ensimmäinen kuningas, ja Cissa nousi kuninkaaksi isänsä kuoleman jälkeen. 1200-luvulla elänyt kronikoitsija Roger Wendoverilainen väitti, että Cissa olisi kuollut vasta vuonna 590. Tämä on kuitenkin epätodennäköistä, mikäli tieto Ællen johtamasta maihinnoususta pitää paikkansa. Luultavasti Roger Wendoverilainen onkin sekoittanut Cissan johonkuhun tämän seuraajista.
Charley Trippi

Charley Trippi vuonna 1948
Charles Louis ”Charley” Trippi (14. joulukuuta 1921 – 19. lokakuuta 2022 Athens, Georgia) oli yhdysvaltalainen amerikkalaisen jalkapallon pelaaja. Hän syntyi Pennsylvanian Pittstonissa, opiskeli Georgian yliopistossa ja sai vuosittaisen Maxwell Awardin vuonna 1946.
Trippi oli vuonna 1945 National Football Leaguen ykkösvaraus. Hän pelasi koko ammattilaisuransa Chicago Cardinalsissa, josta hän lähti vuonna 1955. Hän oli kaksinkertainen Pro Bowl -pelaaja (1952–1953) ja kolminkertainen All-Pro (1947–1948, 1952).
Trippi, toisen maailmansodan veteraani, kelpuutettiin sekä College (1959) että Pro Football Hall of Fameen (1968). Hän kuului NFL:n 1940-luvun All-Decade Teamiin.
Trippi oli Pro Football Hall of Famen vanhin elävä jäsen, vanhin elävä ensimmäinen NFL-draftin valinta ja vanhin vahvistettu elävä entinen amerikkalainen jalkapalloilija.
Central (Paraguay)

Departementti Paraguayn kartalla.
Central on Paraguayn departementti. Sen pinta-ala on 2 465 neliökilometriä. Vuoden 2002 laskennassa  asukkaita oli 1 855 241, ja arvio vuodelle 2020 on noin 2,2 miljoonaa.
Maan pääkaupunki Asunción sijaitsee Centralin alueella, joka kaupungistuu nopeasti. Monet pääkaupungin ympärillä olevat paikkakunnat, kuten Lambaré, Fernando de la Mora, Luque, San Lorenzo ja Mariano Roque Alonso, ovat osa sen työssäkäyntialuetta.
Hallinnollisesti Asunción muodostaa kuitenkin oman departementin tasoisen hallintoalueensa Distrito Capital, ja Centralin pääkaupunki on vuodesta 1993 alkaen Areguá.
Aiheesta muualla

Kuvia tai muita tiedostoja aiheesta Central (Paraguay) Wikimedia Commonsissa
Burgut Taškent

| Burgut Taškent |
| --- | --- |
Perustettu:  2024
Kaupunki:  Taškent, Uzbekistan
Sarjataso:  Kazakstanin mestaruussarja
Värit:                
Toimitusjohtaja:   Roman Krivomazov
Päävalmentaja:   Aleksandr Vysotski
Burgut Taškent on uzbekistanilainen jääkiekkoseura Taškentin kaupungista. Seura on perustettu vuonna 2024 ja se pelaa Kazakstanin pääsarjassa.
Joukkue kaudella 2024–2025

(Tilanne 30. kesäkuuta 2024)
| Maalivahdit> Numero | Maalivahdit>  | Maalivahdit> Pelaaja | Maalivahdit> Hanskakäsi | Maalivahdit> Sopimus | Maalivahdit> Syntymäpaikka | Maalivahdit>  |
| --- | --- | --- | --- | --- | --- | --- |

 : 
| Puolustajat> Numero | Puolustajat>  | Puolustajat> Pelaaja | Puolustajat> Kätisyys | Puolustajat> Sopimus | Puolustajat> Syntymäpaikka | Puolustajat>  |
| --- | --- | --- | --- | --- | --- | --- |

 : 
| Hyökkääjät> Numero | Hyökkääjät>  | Hyökkääjät> Pelaaja | Hyökkääjät> Kätisyys | Hyökkääjät> Pelipaikka | Hyökkääjät> Sopimus | Hyökkääjät> Syntymäpaikka |
| --- | --- | --- | --- | --- | --- | --- |

 :
Joukkue kaudella 2024–2025 > Joukkueenjohto

Päävalmentaja: Aleksandr Vysotski
Apuvalmentaja: Andrei Jaufman
Toimitusjohtaja: Roman Krivomazov
Ciskei

Ciskei on entinen, vuonna 1961 Etelä-Afrikkaan perustettu apartheid-järjestelmän mukainen bantustan. Kaakkois-Etelä-Afrikassa ja oli tarkoitettu xhosa-heimoon kuuluneelle mustalle väestölle.
Ciskein maaseutua
Alue sai "sisäisen itsehallinnon" vuonna 1972 ja sen pääkaupungiksi julistettiin Bisho. Itsenäiseksi se julistettiin vuonna 1981, mutta ei koskaan saanut kansainvälistä tunnustusta. Vuonna 1994 Ciskei liitettiin takaisin osaksi Etelä-Afrikan Itä-Kapin provinssia. Ciskein johtajana toimi prikaatikenraali Oupa Gqozo.
Better Call Saul

| Better Call Saul |
| --- | --- |

Tyyli:  rikosdraama musta komedia tragedia
Kestoaika:  41–60 minuuttia
Luoja(t):  Vince Gilligan Peter Gould
Pääosissa:  Bob Odenkirk Jonathan Banks Rhea Seehorn Patrick Fabian Michael Mando Michael McKean Giancarlo Esposito Tony Dalton
Alkuperämaa:  Yhdysvallat
Alkuperäiskieli:  englanti
Verkko:   AMC  Netflix
Esitetty:  8. helmikuuta 2015 – 15. elokuuta 2022
Tuotantokausia:  6
Jaksoja:  63 (luettelo jaksoista)
Tuotanto
Tuottaja(t):  Bob Odenkirk Nina Jack Diane Mercer Robin Sweet Gordon Smith Jonathan Glatzer
Vastaava(t) tuottaja(t):  Vince Gilligan Peter Gould Melissa Bernstein Mark Johnson Thomas Schnauz Gennifer Hutchison
Käsikirjoittaja(t):  Vince Gilligan Peter Gould
Säveltäjä(t):  Dave Porter
Kuvaaja(t):  Arthur Albert Marshall Adams
Tuotantoyhtiö(t):  Sony Pictures Television High Bridge Productions Crystal Diner Productions Gran Via Productions
Edeltäjä:  Breaking Bad
Aiheesta muualla
IMDb 
Better Call Saul on yhdysvaltalainen komediallinen rikosdraamasarja ja Breaking Bad -televisiosarjan esiosa. Sen keskiössä on lakimieshahmo Jimmy McGill eli Saul Goodman ja tämän kehitys aikana, jona hän ei vielä ollut tutustunut Walter Whiteen. Sarjan ovat luoneet Vince Gilligan ja Peter Gould, ja sen jaksot ovat kestoltaan hieman alle tunnin mittaisia.
Sarjan tapahtumat sijoittuvat Albuquerqueen, New Mexicoon. Jimmy McGillia näyttelevän Bob Odenkirkin lisäksi siinä nähdään muun muassa Jonathan Banks, joka esittää Breaking Bad -sarjasta tuttua Mike Ehrmantrautia. This is Spinal Tap -elokuvassa näytellyt Michael McKean puolestaan esittää epätavallisista rajoitteista kärsivää lakimies Chuck McGillia, Jimmyn vanhempaa veljeä.
Yhdysvalloissa Better Call Saul alkoi AMC-kanavalla 8. helmikuuta 2015. Suomessa sarjan ensimmäinen jakso sai ensi-iltansa Netflix-videopalvelussa 9. helmikuuta 2015. Toinen tuotantokausi alkoi 15. helmikuuta 2016. Sarja uusittiin kolmannelle kaudelle maaliskuussa 2016. Yhteensä sarjaa tuotettiin kuusi tuotantokautta. Viimeinen jakso esitettiin 15. elokuuta 2022.
Tuotanto

Better Call Saulin idea lähti liikkelle vitsinä vuonna 2012, kun Breaking Badin käsikirjoittajat vitsailivat lakimiehestä, jolla olisi salainen luola täynnä rahaa ja suora linja korkeimman oikeuden tuomareille. Vince Gilligan sanoi: ”Sitä sanotaan, että kaikissa hyvissä vitseissä on jonkin verran totuutta, ja mitä enemmän vitsailimme tästä, sitä enemmän tajusimme, että tässä voi olla jotain.”
Better Call Saulia esittävä televisioyhtiö AMC ilmoitti tilanneensa sarjan 11. syyskuuta 2013. Tilausvideopalvelu Netflix, joka oli aloittanut omien televisiosarjojen tuottamisen samana vuonna hyvällä menestyksellä, ilmoitti olevansa kiinnostunut projektista, mikä vaikeutti neuvotteluja AMC:n ja tuotantoyhtiö Sony Pictures Televisionin välillä. Myös WGN America ja FX olivat kiinnostuneita ottamaan sarjan vastaan, jos sopimusta AMC:n ja Sonyn välillä ei saataisi aikaan. Sarjan kerrottiin keskittyvän Saul Goodmanin roolihahmoon ennen Breaking Badin tapahtumia, ja Saulin hahmon luoneen Peter Gouldin kerrottiin vetävän sarjaa Vince Gilliganin auttaessa luovan prosessin kanssa.
Sarjan kuvaukset alkoivat kesäkuussa 2014 Albuquerquessa, New Mexicossa.
Juoni

Better Call Saulin päähenkilö on Jimmy McGill (Bob Odenkirk), entinen huijari, joka yrittää tulla kunnolliseksi lakimieheksi. Sarjassa seurataan hänen muutostaan Saul Goodmaniksi, räikeäksi rikoslakimieheksi (nimi on sanaleikki lauseesta "[it]'s all good, man!") Breaking Badin tapahtumia edeltävän kuuden vuoden aikana, joka ulottuu noin vuodesta 2002 vuoteen 2008.
Jimmy päättää jättää menneisyytensä huijarina taakseen Chicagossa veljensä Chuck McGillin (Michael McKean) innoituksesta. Chicagossa Jimmy tunnetiin nimellä ”Slippin’ Jimmy”. Hän työskentelee aluksi veljensä lakitoimisto Hamlin, Hamlin & McGillin (HHM) postihuoneessa Albuquerquessa, jossa johtavasta osakkaasta Howard Hamlinista (Patrick Fabian) tulee hänen arkkivihollisensa. Työskennellessään HHM:ssä Jimmy ystävystyy myös postihuoneessa työskentelevän Kim Wexlerin (Rhea Seehorn) kanssa, joka suorittaa oikeustieteen opinnot ja tulee yhdeksi toimiston osakkaista. Heidän ystävyytensä muuttuu myöhemmin romanttiseksi suhteeksi. Chuckin menestys motivoi Jimmyä valmistumaan yliopistosta ja suorittamaan oikeustieteen tohtorin tutkinnon Amerikan Samoan yliopistosta, joka toimii kirjeenvaihtajalaitoksena.
Jimmy saa asianajajaluvan, muttei töitä HHM:stä. Hän päättää keskittyä pienipalkkaisiin asiakkaisiin ja työskentelee muun muassa julkisena oikeusavustajana. Myöhemmin hän ryhtyy harjoittamaan vanhusoikeutta, mikä johtaa pitkään oikeudenkäyntiin hoitokotiketjua vastaan, jonka hän huomaa huijaavan asiakkaitaan. Jimmyn elämä ja ura alkavat risteytyä laittoman huumekaupan kanssa, ja mukaan tulee Breaking Badissa jatkuvia hahmoja ja tarinakaaria. Näitä kaaria ovat muun muassa Juárezin kartellin huume-etuja palvelevan Salamancan perheen (jota ensiksi johtaa Hector Salamanca (Mark Margolis) ja myöhemmin hänen veljenpoikansa Lalo (Tony Dalton) ja ravintolayittäjä Gus Fring (Giancarlo Esposito), jonka ravintolaketju on huumekaupan julkisivu, välinen epävakaa aselepo. Tästä seuraavaan sekasortoon ajautuvat muun muassa Ignacio ”Nacho” Varga (Michael Mando), Salamancan osakas, joka haluaa suojella isäänsä vahingolta, ja Mike Ehrmantraut (Jonathan Banks), entinen philadelphialainen poliisi, josta tulee Gusin kätyri. Kun Jimmy toimii rikollisten kanssa, hän omaksuu räikeän ja värikkään Saul Goodmanin hahmon ja alkaa hyödyntää menneisyyttään huijarina samalla kun hänen työnsä asianajajana muuttuu kyseenalaisesta epäeettiseksi ja laittomaksi.
Sarjassa on kahdenlaisia aikahyppäyksiä. Tulevaisuuteen sijoittuvissa mustavalkoisissa kohtauksissa Jimmy näytetään lakia pakoilevana Gene Takovicina, joka työskentelee leipomossa Omahassa, Nebraskassa. Breaking Badin aikaiset kohtaukset ovat taas värillisiä.
Näyttelijät

Sarjan pääosaa esittää Saul Goodmanin roolissa Breaking Badissakin näytellyt Bob Odenkirk. Myös Jonathan Banksin kerrottiin esiintyvän sarjassa vanhassa roolihahmossaan Mike Ehrmantrautina. Toukokuussa 2014 ilmoitettiin, että Rhea Seehorn, Patrick Fabian ja Michael Mando oli valittu esittämään uusia hahmoja sarjassa. Seehorn esittää Kim Wexleria, joka työskentelee asianajajana Hamlin, Hamlin & McGill -asianajotoimistossa. Fabian näyttelee lakimies Howard Hamlinia, joka on yksi osakkaista Hamlin, Hamlin & McGillilla, ja Mando esittää rikollista nimeltä Nacho.
Näyttelijät > Päärooleissa

| 0 | 1 | 2 |
| --- | --- | --- |
|  Bob Odenkirk  | … |  Jimmy McGill / Saul Goodman / Gene Takavic   |
|  Jonathan Banks  | … |  Mike Ehrmantraut   |
|  Rhea Seehorn  | … |  Kim Wexler   |
|  Patrick Fabian  | … |  Howard Hamlin   |
|  Michael Mando  | … |  Nacho Varga   |
|  Michael McKean  | … |  Chuck McGill (kaudet 1–3; vierailevana kausilla 4 ja 6)   |
|  Giancarlo Esposito  | … |  Gus Fring   |
|  Tony Dalton  | … |  Lalo Salamanca (kaudet 5–6; sivuroolissa kaudella 4)   |
Tuotantokaudet

| Kausi | Kausi | Jaksot | Ensiesitys> Avausjakso | Ensiesitys> Päätösjakso |
| --- | --- | --- | --- | --- |
|  | 1 | 10 | 8. helmikuuta 2015 | 6. huhtikuuta 2015 |
|  | 2 | 10 | 15. helmikuuta 2016 | 18. huhtikuuta 2016 |
|  | 3 | 10 | 10. huhtikuuta 2017 | 12. kesäkuuta 2017 |
|  | 4 | 10 | 6. elokuuta 2018 | 8. lokakuuta 2018 |
|  | 5 | 10 | 23. helmikuuta 2020 | 20. huhtikuuta 2020 |
|  | 6 | 13 | 18. huhtikuuta 2022 | 15. elokuuta 2022 |